Dregið var í sjónvarpskeppni Gettu betur 2020 fyrir skömmu . FG hefur unnið sér rétt til keppni í sjónvarpskeppninni , sem hefst þann 31. janúar , sem er föstudagur . Þá færist keppnin upp á æðra stig , með tilkomu öflugasta fjölmiðils sem völ er á ; sjónvarpi . Viðureignir Gettu betur í sjónvarpi eru þar að auki hin besta skemmtun . Alls komust átta lið í sjónvarpskeppnina og andstæðingar FG í fyrstu ( og vonandi ekki síðustu ) atrennu er Fjölbrautaskólinn við Ármúla . Nokkuð langt er síðan sá skóli hefur komist í sjónvarpskeppnina . Á vef RÚV er listi yfir fyrstu viðureignirnar og er hann svona : 31. janúar Tækniskólinn - Borgarholtsskóli 7. febrúar Fjölbrautaskólinn við Ármúla - Fjölbrautaskólinn í Garðabæ 14. febrúar Kvennaskólinn í Reykjavík - Menntaskólinn í Reykjavík 21. febrúar Menntaskólinn á Ísafirði - Verzlunarskóli Íslands ÁFRAM FG !!